41. ΣΥΝΤΑΚΤ. ΠΡΑΞΙΣ υπ’ αριθ. 22 της 24/27 Φεβρ. 1945 (ΦΕΚ Α΄ 43) Περί καταργήσεως ή ακυρώσεως πράξεων εκδοθεισών εν Αθήναις κατά την διάρκειαν της κατοχής και αφορωσών την αρμοδιότητα του επί των Εξωτερικών Υπουργείου και τους εις αυτό υπαγομένους Υπαλλήλους. Άρθρ.1.-1.Πάσα πράξις εκδοθείσα εν Αθήναις κατά την διάρκειαν της κατοχής ήτοι από της 27 Απρ. 1941 μέχρι της 18 Οκτ. 1944 καταργούσα ή τροποποιούσα διατάξεις του Κωδικοποιημένου Νόμ. 4952 «περί Οργανώσεως της Κεντρικής, Πρεσβευτικής και Προξενικής υπηρεσίας του Υπουργείου Εξωτερικών» ως ούτος ετροποποιήθη μεταγενεστέρως μέχρι της κατοχής και υπό της νομίμου εν τω εξωτερικώ Ελληνικής Κυβερνήσεως καταργείται, επανερχομένων κατ’ ακολουθίαν εν ισχύϊ των προϋφισταμένων διατάξεων. Κατ’ εξαίρεσιν διατηρούνται εν ισχύϊ αι πράξεις αι αφορώσαι την εν γένει κατάστασιν και βαθμολογικήν ή μισθολογικήν εξέλιξιν των υπαλλήλων των Ειδικών θέσεων και των Κλητήρων αρμοδιότητος Υπουργείου Εξωτερικών. 2.Αι κατά την αυτήν περίοδον εκδοθείσαι εν Αθήναις πράξεις διορισμού ή μετατάξεως εις Γενικάς Θέσεις, επαναφοράς εν τη υπηρεσία, προαγωγής, απολύσεως, θέσεως εις κατάστασιν διαθεσιμότητος και αποδοχής παραιτήσεων υπαλλήλων των Γενικών Θέσεων του Υπουργείου των Εξωτερικών θεωρούνται ως μηδέποτε γενόμεναι. Αι εκ των ως άνω πράξεων διορισμού ή μετατάξεως εις Γενικάς Θέσεις, επαναφοράς εν τη υπηρεσία και προαγωγής υλικαί συνέπειαι δεν βαρύνουσι τους ους αφορώσιν υπαλλήλους. 3.Ωσαύτως θεωρούνται ως μηδέποτε γενόμεναι αι κατά την αυτήν περίοδον πράξεις απολύσεως ή αποδοχής παραιτήσεων υπαλλήλων των Ειδικών Θέσων και Κλητήρων, οι γενόμενοι όμως διορισμοί εις τας ανωτέρω θέσεις και κατά την αυτήν χρονολογικήν περίοδον διατηρούσι την ισχύν των. 4.Πάσα πράξις εκδοθείσα κατά την διάρκειαν της κατοχής, καταργούσα ή τροποποιούσα οπωσδήποτε την έως τότε ισχύουσαν νομοθεσίαν της Διοικήσεως του Αγίου Όρους καταργείται, ισχυουσών εφεξής των προ της κατοχής υφισταμένων διατάξεων. Άρθρ.2.-Ο χρόνος της κατοχής υπολογίζεται δι’ άπαντας τους εκ της υπηρεσίας απομακρυνθέντας υπαλλήλους και κλητήρας της Κεντρικής, Διπλωματικής και Προξενικής Υπηρεσίας του Υπουργείου των Εξωτερικών ως χρόνος ενεργού δημοσίας υπηρεσίας συνεπαγομένης άπαντα τα εκ ταύτης απορρέοντα δικαιώματα. Άρθρ.3.-Παρατείνεται η ισχύς των νομοθετικών πράξεων των εκδοθεισών υπό των νομίμων εν τω εξωτερικώ Ελληνικών Κυβερνήσεων,  δι’     ων       καταργούνται       ή      τροποποιούνται (Αντί της σελ. 87) Σελ. 87(α) Τεύχος 608 Σελ. 11 Νομοθεσία Υπουργείου Εξωτερικών 40.Α.α.34-41 διατάξεις του Κωδικοποιημένου Νόμ. 4952 «περί οργανώσεως της Κεντρικής Πρεσβευτικής και Προξενικής υπηρεσίας του Υπουργείου Εξωτερικών», ως ετροποποιήθη ούτος μέχρι της 27ης Απρ. 1941, της καταργήσεώς των ή τροποποιήσεως επιτρεπομένης δια Π.Δ/τος εντός έξ μηνών από της ισχύος της παρούσης, εκδιδομένου τη προτάσει του Υπουργού των Εξωτερικών. Η ισχύς της παρούσης Συντακτικής Πράξεως άρχεται από της δημοσιεύσεως αυτής εις την Εφημερίδα της Κυβερνήσεως. 